Държавен вестник, бр. 98, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  98
ПОСТАНОВЛЕНИЕ № 267
ОТ 5 ДЕКЕМВРИ 2017 Г.
за приемане на Наредба за управление на 
строителните отпадъци и за влагане на ре­
циклирани строителни материали
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за управ­
ление на строителните отпадъци и за влагане 
на рециклирани строителни материали.
Заключителни разпоредби
§ 1. Отменят се:
1. Наредбата за управление на строителните 
отпадъци и за влагане на рециклирани строи­
телни материали, приета с Постановление 
№ 277 на Министерския съвет от 2012 г. (ДВ, 
бр. 89 от 2012 г.).
2. Постановление № 277 на Министерския 
съвет от 2012 г. за приемане на Наредба за 
строителните отпадъци и за влагане на ре­
циклирани строителни материали (ДВ, бр. 89 
от 2012 г.).
§ 2. Член 8, ал. 4 и чл. 10, ал. 5 от наредбата 
по член единствен влизат в сила шест месеца 
от обнародването на това постановление в 
„Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
НАРЕДБА
за управление на строителните отпадъци 
и за влагане на рециклирани строителни 
материали
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се регламентират:
1. създаването на система за управле­
ние и контрол на дейностите по събиране, 
транспортиране и третиране на строителните 
отпадъци (СО);
2. изискванията за влагане на рециклирани 
строителни материали в строителството;
3. изискванията за управление на СО в 
процеса на строителство и премахване на 
строежи.
Чл. 2. Целта на наредбата е:
1. да се предотврати и ограничи замърся­
ването на въздуха, водите и почвите, както 
и да се ограничи рискът за човешкото здраве 
и околната среда в резултат на събирането, 
третирането и транспортирането на СО;
2. да се насърчи рециклирането и оползот­
воряването на СО за постигане на целите 
по чл. 32 от Закона за управление на отпа­
дъците (ЗУО).
Чл. 3. Наредбата се прилага за:
1. отпадъците по приложение № 1, обра­
зувани от строителни и монтажни работи 
(СМР), независимо от категорията на строежа 
съгласно чл. 137, ал. 1 от Закона за устройство 
на територията (ЗУТ);
2. отпадъците по приложение № 1, образу­
вани от премахване на строежи, независимо 
от категорията на строежа съгласно чл. 137, 
ал. 1 ЗУТ;
3. рециклирани строителни материали;
4. продукти, подготвени от СО за повторна 
употреба.
Чл. 4. Лицата, при чиято дейност се обра­
зуват СО, и/или лицата, които третират СО, 
прилагат следния приоритетен ред (йерархия) 
при управлението им: 
1. предотвратяване на образуването им;
2. подготовка за повторна употреба;
3. рециклиране на СО;
4. оползотворяване в обратни насипи;
5. изгаряне с оползотворяване на енергия 
и преработването в материали, които се из­
ползват като гориво;
6. обезвреждане на СО.
Чл. 5. (1) При извършване на СМР и/или 
при премахване на строежи СО се третират 
от лица, които имат право да извършват 
дейности по третиране на СО съгласно чл. 35 
ЗУО, или се предават за третиране на лица, 
които имат право да извършват дейности по 
третиране на СО съгласно чл. 35 ЗУО.
(2) Строителните отпадъци по ал. 1 се съ­
бират, съхраняват, транспортират и подготвят 
за оползотворяване разделно.
(3) Строителните отпадъци се подготвят 
за оползотворяване и се рециклират на пло­
щадките по чл. 20, ал. 1.
Чл. 6. Забранява се нерегламентираното 
изхвърляне, изгаряне, както и всяка друга 
форма на нерегламентирано третиране на 
СО, в т. ч. изхвърлянето им в контейнерите 
за събиране на битови отпадъци или разделно 
събиране на отпадъци от опаковки.
Чл. 7. Предаването и приемането на СО се 
извършва само въз основа на писмен договор 
между възложителя на СМР или възложи­
теля на премахването на строежи с лица, 
които имат право да извършват дейности по 
третиране на СО съгласно чл. 35 ЗУО, със 
съответния код по Наредба № 2 от 2014 г. 
за класификация на отпадъците (обн., ДВ, 
бр. 66 от 2014 г.; изм. и доп., бр. 32 от 2017 г.) 
с цел осигуряване постигането на целите за 
материално оползотворяване на СО. 
Г л а в а  в т о р а
УПРАВЛЕНИЕ НА СТРОИТЕЛНИТЕ ОТ­
ПАДЪЦИ ПРИ ИЗВЪРШВАНЕ НА СТРО­
ИТЕЛНИ И МОНТАЖНИ РАБОТИ И ПРЕ­
МАХВАНЕ НА СТРОЕЖИ
Чл. 8. (1) Възложителите на СМР и/или 
на премахването на строежи отговарят за